Edition status: work in progress!

Ms. Erfurt CA 2o 110

**Primum principiorum circa librum Sententiarum a magistro Iohanne de Wasia**

**Hec est collatio eius**

[**1r**] *Facies eius sicut sol lucet*,[[1]](#endnote-1) scribitur Apoc. 1c. Reverendi patres etc., sicut scribit doctor egregius Hyspalensis Ysydor libro Ethymologiarum 11, capitulo 1: “Facies dicta est ab effigie. Ibi est enim tota figura hominis et uniuscuiusque persone cognitio.”[[2]](#endnote-2) Sed licet “anime sequantur corpora,”[[3]](#endnote-3) ut patet per Philosophum etc., non tamen semper ab exteriori aspectu certum habetur iudicium,[[4]](#endnote-4) ut declarat Seneca ad Lucilium, epistola 67 etc., testante etc. Dummodo in ewangelia: *nolite iudicare secundum faciem*[[5]](#endnote-5) scribitur Matth. 7c. Quare ab emanantibus ab interioribus interiora noscuntur certius? *Ex habundantia enim cordis os loquitur*,[[6]](#endnote-6) Matth. 12. Propter quod doctrina doctoris interiorem ostendens hominem merito facies eius potest appellari. *A doctrina* enim *sua cognoscitur vir*,[[7]](#endnote-7) Prov. 12c. Et *in facie prudentis relucet sapientia*,[[8]](#endnote-8) Prov. 17.

Unde ad propositionis assumpte introductionem et Magistri Sententiarum et libri eius simul recommendationem formo talem rationem:

Cuius fulgor doctrinalis

Indeficiens eternalis

Orbis illustrat ambitum

Vite scaturigo fontalis

Potestatis ut regalis

Ortum regit et exitum,

Cui nec tantus est nec talis

Quem visus \*coralis

Horrens se sentit irritum

Influentie specialis

Cui lux lune Iovialis

Cedens prebet servitum

Merito nos inducet concludere quod *facies eius sicut sol lucet* et tunc assumptum. Huius ratio:

A sole enim ineclipsabili cetera lumen capiunt et illustrantur – quoad primum

Ut fonte vite amabili inferiora reguntur et conservantur – quoad secundum

Quem noctuales formidant oculi quorum et organa perturbantur – quoad tertium

Cuius influentie mirabili et luci cetera famulantur – quoad quartum

Ergo in cuius doctrina predictorum summa proprietatum clare colligetur convenienti similitudine etc.

Pro cuius concordantia accedat illud Ecc. 42c: *est per omnia sol*[[9]](#footnote-1) *illuminans*[[10]](#endnote-9) etc., in qua auctoritate tota maior nostra in vigore satis notatur:

1. Solis influentie universalitas qua singulis indifferenter communicatur – *per omnia*

2. Eius internalis puritas qua per super cetera dotatur – *sol*

3. Eius actualis luciditas per quam mundus illustratur – *illuminans*

4. Eius virtualis fecunditas qua universum decoratur – *quia* *gloria Domini* etc.

Propter primum est ab effectu desiderabilis – *per omnia*

Propter secundum est aspectu amabilis – *sol*

Propter tertium est directu incomparabilis – *illuminans*

Propter quartum profectu inestimabilis – *quia* *gloria Domini* etc.

Propter primum est influentia uberrimus – *per omnia*

Propter secundum apparentia pulcherrimus – *sol*

Propter tertium dirigentia saluberrimus – *illuminans*

Propter quartum efficientia prosperimus – *quia* *gloria Domini*

Propter primum est celsior in dominatione – *per omnia*

Propter secundum pulchrior in apparitione – *sol*

Propter tertium rectior in gubernatione – *illuminans*

Propter quartum electior in operatione – *quia* *gloria Domini*

In qua auctoritate et virtus 4 librorum Sententiarum expresse tangit, cum in 1 libro tractetur de divina essentia que celsior in dominatione – *per omnia*; *omnipotens enim super omnia opera eius*,[[11]](#endnote-10) Ecc. 43c: *habens omnem virtutem, omnia prospiciens*,[[12]](#endnote-11) Sap. 7.

In 2 libro tractatur de create entitatis existentia que pulchrior in apparitione - *sol* – quoniam ex hoc *apparuit gratia Dei*,[[13]](#endnote-12) ad Tyt. 2, cum nos creavit ut eius bonitatis essemus participes, Ioh. 4c.

In 3 libro de incarnationis gubernante clementia que rectior in gubernatione – *illuminans*; *illuminans omnem hominem venientem in hunc mundum*,[[14]](#endnote-13) Ioh. 1. Ad hoc enim a summo celo egressio eius quare dictum est Ps. 75: *illuminans tua montibus eternis*.[[15]](#endnote-14)

In 4 libro de sacramentorum vi et abluentia et ideo electior in operatione - *quia gloria Domini* etc. Ex hoc enim resplenduit gloria Dei, 3 Reg. 8, *ut inhabitet gloria in terra nostra*,[[16]](#endnote-15) Ps. 83.

Et hoc de tota materia.

Sed ad propositum applicando Scriptura et doctrina benedicta etc.

Est fulgor eternitatis radio luciditatis cuius orbis illustratur

Origo vitalitatis principalis potestatis per quam mundus gubernatur

Tanta tante claritatis quod non fortis visus satis repercussus offuscatur

Quidquid aliud creatis influit huic cedit gratis obedit et famulatur.

Sed solum pro presenti principio subsumo primum huius minoris membrum sub maioris primo, cetera tria membra pro ceteris tribus principiis meis reservando et ex quolibet concludendo.

Dico ergo primo quod Scriptura et doctrina benedicta etc.

Est fulgor eternitatis – hoc apparet. *Candor est enim lucis eterne*[[17]](#endnote-16) etc., Sap. 7. Ipsa enim *ex ore altissimi prodiit*[[18]](#endnote-17) etc., Ecc. 24. Sive enim stelle celi lumen suum non expandant, seu obtenebratus sit sol in ortu suo, lunaque non luceat in lumine suo, seu celum et terra redigantur in nullum semper clarum et indeficiens, *verbum Domini stabit in eternum*,[[19]](#endnote-18) Ys. 40 et Matth. 24c. *Clara est enim et que numquam marcescet sapientia*,[[20]](#endnote-19) Sap. 6, et *inextinguibile lumen eius*[[21]](#endnote-20) Ecc. 7. *Sempiterna quoque virtus eius*,[[22]](#endnote-21) ad Rom. 1.

Sed quod orbis illustrat ambitum, per totum enim orbem radiose diffusa et refulgens est Magistri Sententiarum doctrina, ut *speciosior sole et super omnem stellarum dispositionem luci comparata*,[[23]](#endnote-22) Sap. 7. *Attingens a fine usque ad finem fortiter*[[24]](#endnote-23) etc., Sap. 8. Hec ergo deductio pro Magistro Sententiarum et eius libro merito nos inducet concludere quod *facies* etc.

In quibus verbis materie 4 librorum Sententiarum specialiter notantur:

1. Ut in quo summe trinitatis effigiatur essentia – *facies eius* – *vidi faciem eius quasi vultum Dei*,[[25]](#endnote-24) Gen. 33c.

2. Ineffabilis productivitatis reseratur efficientia – *sol* – *erit vobis salus, cum incaluerit sol*,[[26]](#endnote-25) 1 Reg. 11, quoniam *vitam inspirat*,[[27]](#endnote-26) Ecc. 4.

3. Assumptionis humanitatis ammirabilis effigientia – *sicut* – *sicut Dominus donavit vobis*,[[28]](#endnote-27) Col. 3, Filium qui est *ymago et gloria Dei*,[[29]](#endnote-28) 1 Cor. 11.

4. Desiderabilis claritatis et gratie influentia – *lucet* – *producit in lucem umbram mortis*,[[30]](#endnote-29) Iob 12, et *transformamur a claritate in claritatem*,[[31]](#endnote-30) 2 Cor. 3.

Primum probat universe perfectionis presentatio in natura deitatis – *facies eius* – quoad primum librum

Secundum facte creationis emanatio a causa sue entitatis – *sol* – quoad secundum

Tertium mirande unionis ostentatio verbi et humanitatis – *sicut* – quoad tertium

Quartum in eterne obumbrationis illustratio dum fulgore claritatis – *lucet* – quoad quartum

Inservit ergo nos:

In 1 libro de beate trinitatis in unitate inconceptibili natura – *facies eius*

In 2 de create entitatis universitate cuius relucet structura – *sol*

In 3 de humanitatis a deitate nobis utili assumptura – *sicut*

In 4 de claritatis pulsa umbrositate vitali fotura – *lucet*

Dimissis ergo 2, 3, et 4 membris de primo solum unum verbum, dico ergo quod Magister Sententiarum nos instruit in primo libro de beate trinitatis in unitate inconceptibili natura.

Nam primo de eius bonitate propter se amanda – et hec distinctione 1.

Secundo de Dei trinitate rationibus non sectanda – a 2 usque ad 8.

Tertio de Dei immutabilitate numquam terminanda – ab 8 distinctione usque ad 10.

Quarto de Dei caritate magis veneranda – a 10 distinctione usque ad 19.

Quinto de Dei proprietate nulli alteri socianda – a 19 usque ad 35.

Sexto de Dei veritate numquam obscuranda – a 35 usque ad 42.[[32]](#footnote-2)

Septimo et ultimo de Dei voluntate numquam frustranda – a 42 distinctione usque ad finem primi libri, cuius voluntatis sectatores sui gratia nos efficiet Deus omnipotens, cuius *facies sicut sol lucet* in secula seculorum. Amen.

[**1v**] – *lac* – [**5r**]

<Questio>

Iam ergo venio ad solvendum rationes suas.

Ad primam cum arguitur ‘nulla arbor mortua vel mala’ etc., dico quod per arborem intelligitur ibidem voluntas que dupliciter potest dici mortua vel mala. Uno modo quia non solum non habet caritatem infusam, sed etiam vel habitu vel actu ad malum finem facit que facit et male circumstantionata sicut ex pura malitia perpetuatus homicidium et omnia que facit ordinans in malis et talis non potest aliquomodo bonos fructus facere quamdiu sic perseveret. Alio modo dicit mortua quia non potest in fructus vite eterne meritorios licet bene in fructus premii temporalis vel minoris pene sufferende et talis est voluntas sarracini vel gentilis affectati ad bonum honestum quantum noscit et voluntas fidelis existentis in mortali cupientis se bene vivere et ad celestem patriam parvenire ratione cuius adhuc existens extra caritate ieiunat \*\* etc. Isto modo licet sit mortua quoad fructus meritorios eterne vite, non est tamen mortua nec mala quoad[[33]](#footnote-3) fructus bonos moraliter et dignos premio temporali et est voluntas seu arbor sic viva et bona. Unde beatus Augustinus 1 De libero arbitrio: “bona voluntas est qua appetimus recte honesteque vivere et ad summam sapientiam pervenire.”[[34]](#endnote-31) Et certe sic appetunt bene aliqui de quibus correlarium. Ex hoc patet ad argumentum. Concedo quod arbor mala primo modo non potest fructus etc., sed secundo modo potest fructus moraliter bonos nec ad illos est mortua, sed viva.

Ad secundum cum arguitur ‘aut tale opus est in complacentia’ etc., dico: dupliciter possunt dici opera in complacentia rectissime veritatis. Uno modo quia ordinavit acceptare ad vitam eternam sive secundum presentem iustitiam sive secundum eternam Dei prescientiam. Alio modo quia ordinavit solum acceptare ad aliquod premium temporale vel minoris pene sufferende ut patet libro 4, distinctione 15, capitulo 5.[[35]](#footnote-4) Tunc dico quod primo modo non sunt in complacentia, sed secundo modo bene. Et ad improbationem quando dicit quia sine fide etc., verum est primo modo, sed bene secundo modo. Et cum ultra dicit omne quod sibi non placet etc., hic dico dupliciter. Uno modo quod verum est eo modo quo sibi non placet non approbat et quia non placet sibi ad vitam eternam non approbat ad illam etc. Secundo dico quod ista consequentia non est formalis ipsi A ipsum B non placet, igitur ipsi A ipsum B displicet. Nec sequitur formaliter A ipsum B non approbat, ergo B displicet, quia negativa non \*\*\* formaliter affirmativam.

Ad confirmationem quando dicit qui non est motum qua me est etc., dicit ibi Glossa 1: “qui dissimilia meis opera facit michi contrarius est.” Modo \*\*\* pauperem ex caritate vel extra caritatem et utrobique forte propter Deum non sunt opera dissimilia cum sunt eiusdem speciei, sicut nec album est dissimile albo, ymmo eiusdem speciei dato quod ex diversis provenirent principiis. Nigredo enim a calore solis causata et nigredo a calore alibi creata non sunt diversarum specierum, licet ex diversis principiis.

Ad tertium cum arguebat per beatum Augustinum 4 Contra Iulianum, dico quod duplex est finis. Uno modo dicitur tantum finis quia nullus alius dicit finis ab ipso propter quem possunt fieri aliqua meritoria vite eterne nisi propter illum finem fiant saltem habitualiter et talis finis est summum bonum. Et sic capiendo finem non sequitur non fit propter illum finem, ergo non est bonus moraliter, sed bene sequitur ergo non est meritorius vite eterne. Alio modo dicitur finis propter quod secundum dictamen recte rationis aliquid debet fieri dato quod propter nichil aliud fieret et illo modo quecumque opera virtutum fiunt propter finem debitum, quia recta ratio sic dictat faciendum, et sic dictat recta ratio ipsi infideli etc. sibi simili in specie esse succurendum, quia in seb\*\* est, et sic de similibus. Tunc distinguo de virtutibus quia alie sunt sic morales quod et vite eterne meritorie sicut aliqui ex caritate facte. Alique non vite eterne meritorie tamen morales quia secundum dictamen recte rationis etc etc. Tunc dico quod virtutes distinguuntur a viciis fine secundo modo saltem si non primo et secundo simul. Et quando ultra innf\*\* ergo actus specificantur a fine nego consequentiam et probationem quando dicitur penes fines distinguuntur etc., id est si finis non sit bonus officia non possunt esse benefacta. Et ad confirmationem quando dicitur quia circa idem obiectum etc., hoc nichil concludit quia etiam sunt bene circa eundem finem ut si alter de bonis suis det pauperi propter Deum et alter finatur ut det pauperi et dat tunc sibi propter Deum.[[36]](#footnote-5) Ad[[37]](#footnote-6) ali\* est finis principalissimus etc. Concedo antecedens et nego consequentiam.

Ad quartum concedo maiorem et nego minorem. Et ad probationem per Anselmum dico quod vult dicere quod natura humana post lapsus promor\*\*\* est ad suam dampnationem quam ante et quod facilius inclinavit ad malum. Cum hoc tamen stat quod ex puris suis naturalibus concurrente solum Dei generali influentia vel saltem sine caritate infusa possit ex sua libertate facere actus bene circumstantionatas et moraliter bonos. Nec sequitur faceret melius si ex caritate, ergo non bene sine caritate.

Iam accedo ostendere quod rationes mee salva sua reverentia non sunt adhuc solute, quia ad primam et tertiam dicit quod bene probant quod talis faciat bona ex genere, sed non virtuose. Videtur ipse concludit quod virtuose. Patet, quia quando oportet ubi oportet et quomodo et cetera secundum dictamen recte rationis et capacitatem discretionis humani iudicii quantum aliqua evidens ratio potest convincere nisi velit dicere quod debemus credere quod non sint moraliter boni, sed hoc non esset probare et hoc supponit in responsione sua contra me[[38]](#footnote-7) quod non possit fieri actus moraliter bonus sine caritate. Modo hoc non concedo sibi, nec rationes quas contra me adduxit hoc potuerunt concludere, ymmo hoc dicere videtur recte voluntarium dictum et sine ratione cogente, cum videatur quasi communis cum concep\*\*\* in oppositum.

Ad secundum etiam non solvit, quia dicit quod Thomas non concedit eas esse virtutes electivas certe salva reverentia sua. Oppositum tunc apparet ex dictis Thome bene inspectis, ymmo solum vult quod non sint formate theologice, nec etiam meritorie vite eterne sine caritate. Sed ex habitibus illis generatis eque sunt elicibiles electi actus et secundum dictamen recte rationis et respectu rationalis finis sicut ex habitibus[[39]](#footnote-8) infusis, licet Deus non eque ordinavit eos acceptare cum hoc tamen fiat quod sicut boni moraliter. Hoc sint sic dicta faciliter conferendo cum patre reverendo et domine meo predicto cui me humiliter recommendo.

Plurima luc\*\* gerunt bona mortua/ Iustitie cor

Libro 4, distinctione 15

Versus

Disponunt/ penam minuunt/ peccata retardant

Assiduantque bonis/ augmento cer\*\* obstant

Illa reviviscunt que mortificata fuerunt

Vivere non poterunt que mortua nata fuerunt.

1. Apoc. 1:16. [↑](#endnote-ref-1)
2. Isidor Hispalensis, *Ethymologiarum libri XX*, 11, c. 1, 6, 33, col. 401 – (Opera Omnia, 3, 4), ed. J. P. Migne (PL, 82), [↑](#endnote-ref-2)
3. Pseudo-Aristoteles, *Physiognomica*, c. 1, 1, p. 5 – Bartholomaeus de Messana translator Pseudo-Aristotelis, Physiognomica, ed. R. Foerster (Scriptores Physiognomici graeci et latini, 1), Leipzig 1893. [↑](#endnote-ref-3)
4. Seneca, *Ad Lucilium*, 66, 7, p. 211 – Epistulae morales ad Lucilium, ed. O. Hense, Leipzig 1938. [↑](#endnote-ref-4)
5. Ioh. 7:24. [↑](#endnote-ref-5)
6. Matth. 12:34. [↑](#endnote-ref-6)
7. Prov. 12:8. [↑](#endnote-ref-7)
8. Prov. 17:24. [↑](#endnote-ref-8)
9. sol] solis *em.* [↑](#footnote-ref-1)
10. Ecc. 42:16. [↑](#endnote-ref-9)
11. Ecc. 43:30. [↑](#endnote-ref-10)
12. Sap. 7:23. [↑](#endnote-ref-11)
13. Tit. 2:11. [↑](#endnote-ref-12)
14. Ioh. 1:9. [↑](#endnote-ref-13)
15. Ps. 75:5. [↑](#endnote-ref-14)
16. Ps. 84:10. [↑](#endnote-ref-15)
17. Sap. 7:26. [↑](#endnote-ref-16)
18. Ecc. 24:5. [↑](#endnote-ref-17)
19. Ys. 40:8. [↑](#endnote-ref-18)
20. Sap. 6:13. [↑](#endnote-ref-19)
21. Sap. 7:10. [↑](#endnote-ref-20)
22. Rom. 1:20. [↑](#endnote-ref-21)
23. Sap. 7:29. [↑](#endnote-ref-22)
24. Sap. 8:1. [↑](#endnote-ref-23)
25. Gen. 33:10. [↑](#endnote-ref-24)
26. 1 Reg. 11:9. [↑](#endnote-ref-25)
27. Ecc. 4:12. [↑](#endnote-ref-26)
28. Col. 3:13. [↑](#endnote-ref-27)
29. 1 Cor. 11:7. [↑](#endnote-ref-28)
30. Iob 12:22. [↑](#endnote-ref-29)
31. 2 Cor. 3:18. [↑](#endnote-ref-30)
32. 42] a 3 *add. sup.l.* [↑](#footnote-ref-2)
33. ad] *iter.* [↑](#footnote-ref-3)
34. Aug., *De lib. arb*., 1, 12, 24, 83, p. 227, l. 31-33. – Sancti Aurelii Augustini, Contra Academicos. De beata vita. De ordine. De magistro. De libero arbitrio (CCSL, 29), Turnhout 1970. [↑](#endnote-ref-31)
35. vel minoris – 5] *in marg.* [↑](#footnote-ref-4)
36. Deum] etiam sunt bene duo actus similes *add. sed del.* [↑](#footnote-ref-5)
37. ad] *iter.* [↑](#footnote-ref-6)
38. me] modo *add. sed del.* [↑](#footnote-ref-7)
39. habitibus] habitus *a.c.* [↑](#footnote-ref-8)